เหตุโจมตีท่าอากาศยานอิสตันบูล พ.ศ. 2559

เมื่อวันที่ 28 มิถุนายน พ.ศ. 2559 เกิดเหตุระเบิดและกราดยิงที่ท่าอากาศยานนานาชาติอาทาทืร์คในเมืองอิสตันบูล ประเทศตุรกี มีผู้เสียชีวิตอย่างน้อย 45 ราย และมีผู้ได้รับบาดเจ็บ 239 ราย  โดยเหตุกราดยิงเกิดขึ้นบริเวณที่จอดรถของท่าอากาศยาน ในขณะที่การระเบิดเกิดขึ้นบริเวณทางเข้าอาคารผู้โดยสารขาเข้าระหว่างประเทศ มีการสันนิษฐานเบื้องต้นว่าเกิดจากการระเบิดฆ่าตัวตาย รายงานบางแหล่งระบุว่า การระเบิดเกิดขึ้นในพื้นที่หลายส่วนของท่าอากาศยาน

มีผู้พบเห็นชายติดอาวุธสี่คนวิ่งหนีออกจากที่เกิดเหตุหลังการระเบิด

 อ้างอิง 

หมวดหมู่:การก่อการร้ายในอิสตันบูล
หมวดหมู่:การก่อการร้ายใน พ.ศ. 2559
หมวดหมู่:การก่อการร้ายต่อท่าอากาศยาน
หมวดหมู่:การระเบิดฆ่าตัวตายในประเทศตุรกี
หมวดหมู่:เหตุระเบิดในปี พ.ศ. 2559